Francia, entre totz os Estatos europeus, ye o más antigo en a suya constitución como tal, orichinalment un dominio reyal centrato en a Isla de Francia, y París en yera a capital. Actualment, Francia ye miembro d'o Consello d'Europa; ye un d'os países fundadors d'a Unión Europea, d'a eurozona y d'o espazio Schengen. Ye un d'os cinco miembros permanents d'o  Consello de Seguridat d'as Nacions Unitas. Fa parti tamién d'a Unión latina, d'a  Organización ta la Cooperación y o Desembolique Economico (OCDE), d'a Francofonía y d'o Grupo d'os ueito (G8). Militarment, Francia ye miembro d'a Organización d'o Tractato de l'Atlantico Norte (OTAN) -se'n heba retirato en 1966 y tornó parcialment en 2002. A suya moneda ye o euro, que sustituyó a l'antigo franco francés.